Hljómsveitin Valdimar er Keflvíkingum góðkunn . Fyrir sléttum 10 árum hélt hún sína fyrstu tónleika og auðvitað fóru þeir fram á Paddy's . Því er vel við hæfi að halda í þá hefð sem við höfum haldið upp síðustu ár að fá þá til að troða upp á föstudegi Ljósanæturhelgarinnar . Þótt erfitt geti reynst að útskýra tónlist þeirra er henni best lýst sem rafskotinni indíblöndu með rætur í Americana tónlist , dýnamísk , allt frá rólegum melódíum upp í drífandi og orkumikla kafla þar sem hljómsveitin spilar á fullu blasti sem gerir lifandi flutning sveitarinnar að ógleymanlegri upplifun . Útgáfutónleikar Valdimar í Háskólabíó síðastliðið haust voru einkar vel heppnaðir og fékk sveitin mikið lof fyrir . Reikna má því með mikilli skemmtun fyrir aðdáendur þessarar frábæru hljómsveitar . Miðasala hefst mánudaginn 19. ágúst á Paddy's . Miðaverð : 3.000 kr í forsölu / 3.500 kr við hurð .